Názov kvalifikácie:	Zlatník a klenotník	
Číselné označenie kvalifikácie
(kód SK ISCO- 08):	7313001
	
Povolanie, ktorého sa kvalifikácia týka:	7313 – výrobcovia šperkov a výrobkov z drahých kovov
	
Druh kvalifikácie:	Úplná kvalifikácia	
		
Kvalifikačný štandard:	je súhrn vedomostí, zručností a schopností potrebných na nadobudnutie príslušnej čiastočnej kvalifikácie a úplnej kvalifikácie. 
Stanovuje odborné vedomosti a odborné zručnosti potrebné na výkon povolania, ktorého sa kvalifikácia týka. 
Všeobecné vedomosti a spôsobilosti sú neoddeliteľnou súčasťou nadobudnutia každej kvalifikácie. Ich úroveň zodpovedá príslušnej úrovni štátneho a školského vzdelávacieho programu pre daný  učebný alebo študijný odbor.	
Hodnotiaci štandard: 	je súhrn kritérií, organizačných a metodických postupov, materiálnych, technických a priestorových predpokladov na overovanie a hodnotenie dosiahnutej odbornej spôsobilosti podľa stanovených kvalifikačných štandardov. 
Súčasťou hodnotenia odbornej spôsobilosti je preukázanie všeobecných vedomostí a spôsobilostí na príslušnej úrovni štátneho a školského vzdelávacieho programu pre daný  učebný alebo študijný odbor. Organizačné a metodické postupy pri hodnotení sú v súlade s kritériami hodnotenia vzdelávacích výstupov popísaných na príslušnej úrovni štátneho a školského vzdelávacieho programu pre daný učebný alebo študijný odbor, rovnako to platí aj pre materiálne a priestorové podmienky pre vykonanie skúšky. 	
Odporúčaný rozsah akreditovaného vzdelávacieho programu pre nadobudnutie danej kvalifikácie:	
500 hodín	
Z toho teoretická príprava:
Z toho praktická príprava:	150 hodín

350 hodín	
Doklad o nadobudnutej kvalifikácii: 	Osvedčenie o úplnej kvalifikácii 	

Kvalifikačný štandard pre ISDV

Odborné vedomosti 
	Odborné zručnosti
	
ZLATNÍK A KLENOTNÍK  vie/pozná:

1. Hygienu, bezpečnosť a ochranu zdravia pri práci:
- zásady osobnej a prevádzkovej hygieny,
- zásady bezpečnosti a ochrany zdravia pri práci na zlatníckych strojoch a zariadeniach, 
- zásady bezpečnosti a ochrany zdravia pri manipulácii s chemikáliami,
- zásady používania ochranných pomôcok.

2. Históriu zlatníckeho remesla:
-  dejinné súvislosti vývoja ľudskej spoločnosti a prejavy jej hmotnej kultúry,
- vzájomnú nadväznosť jednotlivých vývojových etáp umenia a v rámci nich pôsobiacich estetických zákonitostí v rôznych oblastiach až po súčasnosť,
- vedomosti o dobových umeleckých názoroch a technikách na stvárnenie daného umelecko-remeselného predmetu.

3. Technologickú dokumentáciu a zlatnícku terminológiu:
-technologickú, technickú a obrazovú dokumentáciu, orientuje sa v súvisiacich, technických normách a terminológii,
- základnú terminológiu svojho odboru a vie ju na primeranej úrovni používať.

4. Základy ručného spracovania kovov:
- princípy a postupy najčastejšie využívaných pracovných  činností v zlatníctve a klenotníctve,
- základné činnosti ručného spracovania kovov ako meranie, strihanie, vyrovnávanie, rezanie, vŕtanie, pilovanie, leštenie, valcovanie, spájkovanie, stáčanie a ohýbanie.

5.Technológiu a pracovné postupy výroby šperkov:
- spôsoby spracovávania drahých kovov strihaním, rezaním, pilovaním, ohýbaním, leštením, stáčaním a vytĺkaním plechov do vypuklých tvarov,
- postupy pri lisovaní výliskov, valcovaní, ťahaní drôtu, žíhaní, spájkovaní, tavení a odlievaní drahých kovov,
- technologické postupy výroby jednotlivých typov šperkov a klenotov.

7. Typy zlatníckych výrobkov:
- druhy, skupiny a charakteristické črty jednotlivých typov šperkov a klenotov ako prívesy, závesky, jednoduché a zložité prstene, náušnice, retiazky, manžetové gombíky, brošne, spony, náramky a pod.

8. Povrchové úpravy šperkov:
- jednotlivé techniky pre povrchovú úpravu šperkov ako leštenie, pieskovanie, morenie, pokovovávanie, farbenie, natavovanie, inkrustácia  a pod.

9. Pomôcky a zariadenia na výrobu šperkov: 
- druhy, typy a charakteristiku stojov a zariadení, ktoré sa využívajú v zlatníckej dielni, 
- druhy, typy a charakteristiku ručného náradia, ktoré sa používa pri výrobe jednotlivých typov šperkov,
- princípy používania strojového zariadenia a ručného náradia používaného v zlatníckej výrobe,
- funkcie pracovného náradia, pomôcok, nástrojov a zariadení a ich bežnú údržbu.

10. Drahé kamene a jednoduché technológie na ich osadenie do šperkov:
- druhy, typy a charakteristiku drahých kameňov,
- popis šperkových kameňov a ich použitie pre jednotlivé typy šperkov a klenotov,
- jednoduché technológie na osadenie drahých kameňov do šperkov,
- ďalšie prírodné a umelé materiály využívané pri tvorbe šperkov.

11. Technológie opráv šperkov:
- postupy najčastejších opráv zlatníckeho tovaru,
- postupy zložitých opráv šperkov a klenotov. 

12. Chemikálie, ktoré sa používajú pri pracovných postupoch:
- typy, druhy a charakteristiku chemikálií, ktoré sa využívajú pri práci s drahými kovmi,
- orientovať sa v základných vzťahoch svojho odboru k životnému prostrediu a v zásadách jeho ochrany pred možnými negatívnymi vplyvmi. 

13. Spôsoby navrhovania šperkov:
- spôsoby a techniky zobrazovania predmetov živej a neživej prírody, zobrazovania ľudskej postavy, geometrických tvarov, abstrakcií a pod.

14.Puncovníctvo:
- históriu dozoru nad výrobou šperkov,
- puncový zákon,
- puncové značky.

15. Ekonomickú stránku zlatníckeho remesla: 
- zhodnotiť kvalitu svojej vlastnej práce a hospodárne využívať materiály a energiu.	ZLATNÍK A KLENOTNÍK je zručný v oblasti:

- uplatňovania zásad bezpečnosti a ochrany zdravia pri práci, hygieny práce, ochrany životného prostredia a požiarnej  ochrany,
- používania osobných ochranných pomôcok pri používaní chemických prípravkov a pri prácach rizikového charakteru,
- tvorby technologickej, technickej a obrazovej dokumentácie,
-  čítania technických výkresov, zobrazovania a označovania   materiálov na výkresoch, 
- organizácie pracoviska,
- spracovávania drahých kovov strihaním, rezaním, pilovaním, ohýbaním, stáčaním a vytĺkaním plechov do vypuklých tvarov; vie používať strojové zariadenia používané v zlatníckej výrobe, lisovať výlisky, valcovať, ťahať, žíhať, spájkovať, taviť a odlievať drahé kovy,
- ovládania technologických postupov, ktoré  vie aplikovať na jednotlivé typy zlatníckych a klenotníckych výrobkov,
- určovania technologického postupu a organizácie práce pri individuálnej zákazkovej výrobe,
- spracovania a opracovania kovov na umelecké predmety,
- zhotovovania jednoduchých zlatníckych výrobkov, ako aj zložitých a umelecky náročných výrobkov, 
- zhotovovania šperkov alebo klenôt  podľa vzoru alebo návrhu, 
- používania nástrojov, strojov a zariadení, ktoré sa používajú v zlatníckej výrobe,
- údržby technického zariadenia, nástrojov a pomôcok,
- tvorby povrchovej úpravy výrobkov,
- skladovania, pripravovania a ošetrovania  používaných materiálov a chemikálií,
- posudzovania chýb výrobkov,
- zhodnotenia fyzikálnych, mechanických a technologických vlastností surovín a základných hmôt, 
-vsádzania šperkových kameňov a iných tradičných materiálov používaných ako šperkové kamene,
- výroby a opráv zlatníckych výrobkov,
- spracúvania a úprav finálneho produktu, konzervovania a reštaurovania šperkov z drahých kovov a kameňov,
- kreslenia jednotlivých druhov výrobkov,
- kresliarskych schopností na vyjadrenia vlastného výtvarného návrhu,
- umelecko-remeselnej tvorby v súlade s právnymi normami, etickým kódexom a estetickými hodnotami,
- výtvarného jazyka a estetických zásad výtvarnej úžitkovej tvorby,
- presadzovania nových netradičných myšlienok, metód a technických prostriedkov,
- navrhovania účelových a úžitkových tvarov a predmetov,
- hospodárenia a šetrného zaobchádzania s materiálom a energiami,
- posudzovania  kvality vlastnej práce.

Hodnotiaci štandard pre ISDV

•	Záverečná skúška kvalifikácie zlatník a klenotník pozostáva z teoretickej a praktickej časti, 
•	Teoretická časť záverečnej skúšky (TČZS) pozostáva z písomného testu, ktorého účelom je overenie teoretických vedomostí uchádzača. Predmetom overovania a hodnotenia sú oblasti popísané v hodnotiacom štandarde kvalifikácie.
•	Písomný test a jeho hodnotenie sa riadi nasledovnými pravidlami: 
a.)	písomný test vypracováva skúšobná komisia,
b.)	písomný test pozostáva z minimálne 25 otázok, maximálny počet je 40,
c.)	aby bol uchádzač úspešný musí zvládnuť test minimálne na 60%,
d.)	pokiaľ uchádzač zvládne test na menej ako 60%, a ak jeho úspešnosť nie je menšia ako 50%, môže predseda skúšobnej komisie uchádzačovi povoliť ústne doskúšanie,
e.)	časová dotácia na absolvovanie písomného testu je 60 minút.
•	Praktická časť záverečnej skúšky (PČZS) je zameraná na overenie a hodnotenie praktických zručností.
•	Organizácia PČZS je nasledovná:
a.)	návrh šperku alebo klenotu, navrhnutie pracovného postupu a vypracovanie technologickej dokumentácie,
b.)	zhotovenie šperku alebo klenotu,
c.)	záverečná obhajoba práce,
d.)	časová dotácia na bod a.) je 14 hodín, tj. dva dni, na bod b.) 35 hodín, tj. 5 vyučovacích dní,
e.)	na záverečnú obhajobu má uchádzač 30 minút.
•	Hodnotenie PČZS je nasledovné:
a.)	návrh šperku alebo klenotu – 1 až 3 body
b.)	navrhnutie pracovného postupu – 1 až 3 body
c.)	vypracovanie technologickej dokumentácie – 1 až 5 bodov
d.)	zhotovený šperk alebo klenot – 1 až 10 bodov
e.)	obhajoba práce – 1až 5  bodov
f.)	maximálny počet bodov je 26 a pre úspešné zvládnutie PČZS je potrebných minimálne 16, čo je približne 60%,
•	Písomný test a záverečná obhajoba práce sa uskutočňuje spolu v posledný deň konania skúšky, kedy sa uchádzač dozvie aj výsledky záverečnej skúšky,
•	Podmienkou zvládnutia záverečnej skúšky a získania čiastočnej, alebo úplnej kvalifikácie je úspešné zvládnutie TČZS a PČZS,
•	Pokiaľ uchádzač záverečnú skúšku nezvládne, môže požiadať o absolvovanie opravnej skúšky, (§ 17 a § 18, z. č. 568/2009 Z. z.).

Predmetom overenia a hodnotenia bude:

Prehľad teoretických vedomostí :
1.	Uplatňovanie zásad hygieny, bezpečnosti práce, požiarnej ochrany a ochrany životného prostredia, 
2.	Uplatňovanie zásad používania ochranných pracovných pomôcok a zásad práce s chemikáliami,
3.	Popísanie vývoja zlatníctva, resp. umelecko-remeselných činností zaoberajúcich sa spracovaním drahých kovov a kameňov v rôznych historických a slohových obdobiach až do dnešnej doby,
4.	Charakterizovanie najvýznamnejších a najznámejších  historických a slohových období v nadväznosti na výrobu šperkov typických pre dané obdobie a kultúru,
5.	Popísanie významu vzniku cechov a zlatníckych manufaktúr,
6.	Charakterizovanie základnej technickej a technologickej dokumentácie používanej v zlatníctve,
7.	Popísanie základov normalizácie, kótovania, axonometrie, pravouhlého premietania, rezov, spojovacích súčiastok, spojov a iných prvkov využívaných pri tvorbe technických výkresov,
8.	Charakterizovanie základnej zlatníckej terminológie,
9.	Charakterizovanie základov ručného spracovania kovov,
10.	Vysvetlenie účelov merania a orysovania materiálu,
11.	Vysvetlenie účelov a spôsobov váženia drahých kovov,
12.	 Popísanie ručného spracovania materiálov strihaním, 
13.	 Popísanie ručného spracovania materiálov rezaním,
14.	 Popísanie ručného spracovania materiálov vŕtaním,
15.	 Popísanie ručného spracovania materiálov valcovaním,
16.	 Popísanie ručného spracovania materiálov vyrovnávaním,
17.	 Popísanie ručného spracovania materiálov pilovaním,
18.	 Charakterizovanie nástrojov a strojov pre uvedené spracovania materiálov,
19.	 Charakterizovanie  postupov pre uvedené spracovanie materiálov,
20.	 Technika spájkovania v zlatníctve, pomôcky a pracovné postupy,
21.	 Spracovanie plechov tepaním, vytĺkaním a cizelovaním, pomôcky a pracovné postupy,
22.	 Vysvetlenie zlatníckej technológie a pracovných postupov výroby šperkov,
23.	 Popísanie základných typov zlatníckych výrobkov,
24.	 Vysvetlenie  pracovných postupov výroby prívesov, závesov a medailónov, 
25.	 Vysvetlenie  pracovných postupov výroby náušníc, ich funkcií a typov a charakterizovanie rôznych typov uzáverov,
26.	Vysvetlenie  pracovných postupov výroby jednoduchých prsteňov, ich funkcií a typov,
27.	Vysvetlenie  pracovných postupov výroby manžetových gombíkov, ich funkcií a typov,
28.	 Vysvetlenie  pracovných postupov výroby retiazok, ich funkcií a typov a charakterizovanie uzáverov retiazok,
29.	Vysvetlenie  pracovných postupov výroby brošní a ozdobných spôn, ich funkcií a typov a charakterizovanie uzáverov brošní,  
30.	Vysvetlenie  pracovných postupov výroby náramkov, ich funkcií a typov a charakterizovanie spojov, poistiek a uzáverov,
31.	 Vysvetlenie  pracovných postupov výroby zložitých prsteňov, ich funkcií a typov,
32.	 Charakterizovanie druhov a typov strojových zariadení používaných v zlatníckej výrobe,
33.	 Charakterizovanie druhov a typov ručného náradia používaného v zlatníckej výrobe,
34.	 Vymenovanie druhov drahých kameňov, ich vznik, výskyt a vlastnosti,
35.	 Charakterizovanie syntetických drahých kameňov a ďalších šperkových materiálov,
36.	  Vysvetlenie výroby obrúb, ich typov a spôsobov zasadzovania drahých kameňov do šperkov,
37.	 Charakterizovanie granátovej a zrnkovej techniky,
38.	 Popísanie výroby polotovarov na lisoch a lisovacích zariadeniach,
39.	 Charakterizovanie lisovacích zariadení a princípov razenia,
40.	 Technika tavenia kovov a výroba zliatin, charakteristika pracovných postupov a pomôcok,
41.	 Popísanie zvyšovania a znižovania rýdzosti drahých kovov,
42.	 Technika odlievania drahých kovov, história odlievania, pomôcky, typy a spôsoby odlievania,
43.	 Charakterizovanie súčasných metód odlievania,
44.	 Popísanie druhov foriem a modelov na odlievanie drahých kovov,
45.	 Technika povrchovej úpravy šperkov,
46.	 Popísanie druhov, postupov, pomôcok a významu povrchovej úpravy šperkov,
47.	 Techniky zdobenia šperkov rytím, 
48.	 Charakterizovanie ručného a strojového rytia šperkov, pomôcky, nástroje a postupy,
49.	 Technika emailovania šperkov, druhy emailov a pracovné postupy,
50.	 Vymenovanie technických materiálov na výrobu šperkov,
51.	 Puncový zákon, význam puncovníctva, história dozoru nad výrobou šperkov, zákonné značky rýdzosti a puncové značky,
52.	 Techniky jednoduchých a zložitých opráv zlatníckeho tovaru, šperkov a klenotov,
53.	 Charakterizovanie chemikálií využívaných pri pracovných postupoch v zlatníctve,
54.	 Navrhovanie šperkov a klenotov.

Praktická realizácia a predvedenie  komplexnej úlohy:

1.	Vypracovanie vlastného návrhu na šperk alebo klenot,
2.	Vypracovanie vlastného pracovného postupu na šperk alebo klenot,
3.	Vypracovanie technickej dokumentácie k vlastnému návrhu šperku alebo klenotu,
4.	Zhotovenie šperku alebo klenotu podľa vlastného návrhu,
5.	Zhodnotenie kvality a ekonomických aspektov práce pri výrobe šperku alebo klenotu.